山桃

山桃係薔薇科李屬嘅落葉喬木，喺中國華北兩河山地區、陝甘寧地區、四川同雲南、遼寧、吉林、江蘇、安徽、北京嘅海拔800～3200m嘅山地、內蒙古草原範圍先至搵到。

樣
植株高10m，樹皮暗紫，光滑。葉似帶披針嘅蛋形，長5～13cm，闊15～40mm，先端逐漸尖，基部楔形，兩邊冇毛，葉邊有好細嘅銳鋸齒；葉柄長1～2cm，雖冇毛但有腺體。花單生，同木棉花一樣，都係先開花後出葉；萼筒鐘形，萼片蛋形，果樣似闊楔形；花瓣似蛋形或近圓形，紫色，先端圓角，長10～15mm，闊8～12mm；花梗超短到幾乎冇；每年3～4月開花。果屬核果，直徑25～35mm，淡黃，出面有短軟毛；每年7～8月結果。

用途
植株嘅莖成日攞嚟做木材，果可以食得，植株專門攞嚟做觀景用途。佢嘅籽、根、莖、皮、葉、花、樹膠都可以做藥。籽可以榨油。

連出去
 山桃 Shantao 藥用植物圖像資料庫 (香港浸會大學中醫藥學院) 
 山桃 北京植物园

類:櫻屬
類:落葉植物
類:喬木
類:植物油庫
類:木材
類:生果
類:花卉
類:觀葉植物
類:藥用植物